[{"text_idx": "#000000", "text": "C\u0302ina 82-membra sukura teamo merkrede frumatene atingis Flughavenon Adana en Turkio post flugado tra pli ol 8 mil kilometroj per c\u0302artita aviadilo de kompanio Air China."}, {"text_idx": "#000001", "text": "Turka ministro de eksterlandaj aferoj Mevlut Cavusoglu marde vespere publikigis deklaron dirante, ke laboras c\u0302eloke 3 319 serc\u0302antoj kaj sukurantoj el 36 landoj en katastrofejoj."}, {"text_idx": "#000002", "text": "Lau\u0306 raporto de turkaj amaskomunikiloj, marde Unuig\u0302intaj Nacioj (UN) deklaris liveri humanan helpon je 25 milionoj da usonaj dolaroj al Turkio kaj Sirio, kiuj suferis tertremojn."}, {"text_idx": "#000003", "text": "La agentejo de UN pri seksa kaj reprodukta sano marde diris, ke g\u0302i laboras kun nacia kaj loka au\u0306toritatoj por altigi urg\u0302an respondon al virinoj kaj knabinoj influataj de du fortegaj tertremoj lunde okazintaj en sudorienta Turkio apud la landlimo kun Sirio."}, {"text_idx": "#000004", "text": "Turka prezidento Recep Tayyip Erdogan deklaris, ke la dek suferintaj provincoj de la lando estu en s\u0302tata urg\u0302a stato tri monatojn. Kaj la turka Eduka Ministerio anoncis haltigon de lecionoj du semajnojn en c\u0302iuj lernejoj de la dek provincoj."}, {"text_idx": "#000005", "text": "La nombro de mortintoj pro lunda detrua tertremo en Turkio kaj Sirio atingis 8 364 lau\u0306 datumoj publikigitaj de au\u0306toritatoj kaj sukurantoj."}]